open-index/open-wikipedia-markdown huggingface dataset:
Яңы Ямаш

**Яңы Ямаш** () — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 86 кеше.
Почта индексы — 453354, ОКАТО коды — 80239820011.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 27 км
* Ауыл советы үҙәгенә тиклем (Керәүле-Илюшкин): 4 км
* Яҡындағы тимер юл станцияһы (Ермолаево): 27 км

## Урамдары
* Көнсығыш урам ()
* Йылға аръяғы урамы ()

## Тарихы
Ямаш ауылы Ҡыпсаҡ улусы Мишәүле түбәһенә ҡараған. 1806 йылда Керәүле йылғаһының уң ярында барлыҡҡа килә. Ун йылдан һуң бында 11 йорт була X ревизияла 148 кеше йәшәгән 20 ихата күрһәтелгән. 1920 йылда 44 хужалыҡта 190 кеше йәшәгән.

Халҡы — ярым күсмә малсылар. 1838 йылда 135 кешегә 300 баш йылҡы, 155 баш һыйыр малы, 40 баш һарыҡ тура килгән. Әммә малсылыҡтағы көрсөк яйлап ауыл халҡын игенселеккә күсергә мәжбүр итте. Шул уҡ ваҡытта 304 бот яҙғы иген сәселгән.

Ямаштар илде Наполеон һөжүменән һаҡлауҙа әүҙем ҡатнашты. Уларҙың береһе, 28 йәшлек Сәйетҡол Илкәев, яу яланында ятып ҡалған.

## Сығанаҡтар
Пчелка (Көйөргәҙе районы)

**Пчелка** () — Башҡортостандың Көйөргәҙе районындағы утар. 2009 йылдың 1 ғинуарына ҡарата халыҡ һаны 4 кеше.
Почта индексы — ?, ОКАТО коды — 80239825006.
 
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
Ағиҙел йылғаһы буйында ултыра. "Йәш имәндәр" ("Дубки") пионер, хәҙерспорт- һауыҡтырыу лагерын хеҙмәтләндереүселәр йәшәй. 
* Район үҙәгенә тиклем (Ермолаевка): 30 км
* Ауыл советы үҙәгенә тиклем (Бөгөлсән): 3 км
* Яҡындағы тимер юл станцияһы (Күмертау): 28 км

## Сығанаҡтар
2-се Санйын

**2-се Санйын** () — Башҡортостандың Көйөргәҙе районындағы ауыл. 2010 йылдың 14 октябренә ҡарата халыҡ һаны 149 кеше.
Почта индексы — 453350, ОКАТО коды — 80239812005.
 

## Халыҡ һаны
; Милли составы
Бөтә Рәсәй халыҡ иҫәбен алыу (2002) мәғлүмәте буйынса башҡорттар 51 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 22 км
* Ауыл советы үҙәгенә тиклем (Ермолаевка): 22 км
* Яҡындағы тимер юл станцияһы (Ермолаевка): 22 км

## Урамдары
* Совхоз урамы ()
* Үҙәк урам ()
* Мәктәп урамы ()

## Тарихы
Санйын ауылына 20 быуаттың 30-сы йылдарында Көйөргәҙе совхозы ойошторолғандан һуң, совхоздың Санйын фермаһы ҡасабаһы булараҡ нигеҙ һалына. 1953 йылда 133-сө йылҡысылыҡ фермаһының Санйын фермаһы ҡасабаһы булараҡ теркәлгән. 1950-се йылдар аҙағында хәҙерге исемен йөрөтә, 2005 йылда хәҙерге статусын ала.

Урыҫтар, башҡорттар йәшәй (2002). Фельдшер-акушерлыҡ пункты бар.

## Иҫкәрмәләр

## Сығанаҡтар
Свобода (Көйөргәҙе районы)

**Свобода** () — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 663 кеше.
Почта индексы — ?, ОКАТО коды — 80 239 850 001.
 
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны

* Район үҙәгенә тиклем (Ермолаевка): 30 км
* Яҡындағы тимер юл станцияһы (Ермолаево): 30 км
## Ауыл тарихы
Ауыл Мораптал тоҡомсолоҡ совхозы үҙәге булараҡ төҙөлә.
Совхоз 1990 йылда тарҡатыла.
## Билдәле ауылдаштар
Ҡаҙаҡбаев Әмир Ғайса улы — табип, офтальмолог, медицина фәндәре кандидаты.

## Сығанаҡтар

## Сығанаҡтар
Иҫке Мораптал

**Иҫке Мораптал** () — Башҡортостандың Көйөргәҙе районындағы ауыл. 2010 йылдың 14 октябренә ҡарата халыҡ һаны 380 кеше.
Почта индексы — 453365, ОКАТО коды — 80239835007.
 
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны

* Район үҙәгенә тиклем (Ермолаевка): 33 км
* Ауыл советы үҙәгенә тиклем (Яңы Мораптал): 2 км
* Яҡындағы тимер юл станцияһы (Мурапталово): 1 км
## Ауылдың тарихы
Мораптал ауылында Ҡыпсаҡ улусының Сөгөн түбәһе вәкилдәре йәшәгән. халҡы — Бөрйән улусынан күсеүселәр. XVIII быуаттың аҙағында ауылда барыһы 11 йорт була, унда 42 ир-егет, 33 ҡатын-ҡыҙ йәшәгән.
1816 йылда ауылға дүрт ҡаҙаҡ беркетелә -Йосоп Майҙанов, Көҙәнбай Баймырҙин, Дүзәй Ҡуралин, Баранбай Лаписов. 1834 һәм 1850 йылдар араһында ошо ауыл халҡының бер өлөшө бүленеп сыға һәс Яңы Мораптал ауылына нигеҙ һала. X ревизияла элекке ауылда 49 йорт күрһәтелә, унда барыһы 294 кеше йәшәй, ә икенсеһендә — 82 йорт һәм 458 кеше. 1816 һәм 1834 йылдарҙағы ревизиялар араһында ауылға татарҙар индерелә, улар төп халыҡ менән бергә яңы ауылға күсенә. Яңы ауылға шулай уҡ Әүестән, Аллабирҙе, Айсыуаҡ ауылдарынан да күсенәләр.

1920 йылда Иҫке Морапталда 78 йорт иҫәпкә алына, унда 341 кеше йәшәй, Яңы Морапталда — 267 йорт һәм 1285 кеше.

Ауылдың исеме ауылға нигеҙ һалыусы Мораптал Иҫәнғоловтың исеменә бәйле, ул 1751 йылда заводчиктар Твердышевҡа һәм Мясниковҡа Лик, Һаҡмар, Ағиҙел һәм уларға һыуҙарын ҡойған Ҡарғалы, Ҡарамалы, Һалмыш, Юшатыр, көйөргәҙе, Ыҡ һәм башҡа йылғалар буйындағы ете улус ерен һатыу менән билдәлелек алған. 

Морапталовтар күрше ауылдарҙа ла йәшәгән. Кантонлыҡ системаһы осоронда ауыл 29-се йортҡа ингән. XIX быуаттың 60-сы йылдарында ике ауыл Мораптал ауыл йәмғиәтен тәшкил иткән. 1919—1935 йылдарҙа ике ауыл да Мораптал улусына ингән, үҙәге — Яңы Мораптал.

1842 йылда төп ауылда (Иҫке Мрапталда) 169 кешенең һәр береһенә сәселгән6 бот ярауай иген тура килгән. 1920 йылда бында тирмән була. Яңы ауылда Вәлит Хәлилов — 124, Абдулла Ниғмәтуллин 102 бот иген сәскән.

## Рәсемдәр

Рәсем:Старо_мурапталово.jpg|Мәктәп урамы
Рәсем:Старо_мурапталово_1.jpg|Киске эңер
Рәсем:Старо_мурапталово_3.jpg|Тирәк


## Билдәле шәхестәре
* Бәширов Рәҡит Ғәбит улы (10 ғинуар 1940 йыл) — хужалыҡ эшмәкәре. 
* Әлмөхәмәтов Ғәзиз Сәлих улы (1895—1938) — йырсы (лирик тенор), композитор, музыкаль йәмәғәт эшмәкәре. Башҡорт АССР-ының халыҡ артисы (1929).

## Иҫкәрмәләр

## Һылтанмалар
* Генеалогия и архивы. Мурапталово 
## Сығанаҡтар
Сураҡай (Көйөргәҙе районы)

**Сураҡай** () — Башҡортостандың Көйөргәҙе районындағы утар. 2009 йылдың 1 ғинуарына ҡарата халыҡ һаны 0 кеше.
Почта индексы — 453354, ОКАТО коды — 80239820014.
 

## Халыҡ һаны
; Милли составы
Бөтә Рәсәй халыҡ иҫәбен алыу (2002) мәғлүмәте буйынса сыуаштар 100 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 32 км
* Ауыл советы үҙәгенә тиклем (Керәүле-Илюшкин): 10 км
* Яҡындағы тимер юл станцияһы (Ермолаево): 32 км

## Урамдары
* Йылға аръяғы урамы ()

## Тарихы
Суракай ауылы башҡорт аҫабалары тораҡ пункты булараҡ барлыҡҡа килгән. Ул 1816 йылда 9 йорт хужалығынан тора, унда 62 ир-ат һәм 59 ҡатын-ҡыҙ йәшәй. Тәүге төпләнеүсе Сураҡай улдарын ҡалдырған: 60 йәшлек Етемғол, 68 йәшлек Карағол, 70 йәшлек Байморат, 77 йәшлек Нуратҡол. Артабан сыуаштар килеп йәшәй башлай. Был хәл 1917 йыл алдынан булған. Был хәл 1917 йыл алдынан була.

## Иҫкәрмәләр

## Һылтанмалар
Холмогор (Көйөргәҙе районы)

**Холмогор** () — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 142 кеше.
Почта индексы — 453361, ОКАТО коды — 80239860007.
 

## Халыҡ һаны
; Милли составы
Бөтә Рәсәй халыҡ иҫәбен алыу (2002) мәғлүмәте буйынса рустар 88 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 3 км
* Ауыл советы үҙәгенә тиклем (Шәбағыш): 9 км
* Яҡындағы тимер юл станцияһы (Ермолаево): 3 км

## Тарихы
Ауылға 19 быуат башында Ырымбур өйәҙендә алпауыт крәҫтиәндәре ауылы булараҡ нигеҙ һалынған, тип фараз ителә. 1866 йылда 20 йортта 112 кеше йәшәгән. Игенселек менән шөғөлләнгәндәр. 1900 йылда һыу тирмәне теркәлгән.

## Урамдары
* Тау урамы ()
* Тау тыҡрығы ()

## Иҫкәрмәләр

## Сығанаҡтар
Шәбағыш

**Шәбағыш** () — Башҡортостандың Көйөргәҙе районындағы татар ауылы. 2009 йылдың 1 ғинуарына ҡарата халыҡ һаны 571 кеше.
Почта индексы — 453367, ОКАТО коды — 80239860001.
 

## Халыҡ һаны
; Милли составы
Бөтә Рәсәй халыҡ иҫәбен алыу (2002) мәғлүмәте буйынса башҡорттар 45 %, татарҙар 49 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 10 км
* Яҡындағы тимер юл станцияһы (Ермолаево): 9 км

## Тарихы
Шәбағыш ауылы 1928 йылда барлыҡҡа килгән. Стәрлетамаҡ өйәҙенең Оло Аллағыуат ауылынан Көйөргәҙе еренә халыҡты күсереүҙе Сиражетдинов Хәсән , Мираҫов Нурмөхәмәт, Юлдашев Ғәбделлатип ойоштора.

1928 йылдың яҙында 18 ғаилә яңы урынға күсә һәм Шәбағыш ауылына нигеҙ һала.

Ауылдың исемен берәүҙәр тиҙ ағымлы йылға (шәп-ағыш) менән бәйләй, икенселәр коллективлаштырыуҙың ҡыҙыу ваҡиғалары менән бәйләй, өсөнсөләр, исеме ҡуйы урман (шәп ағаслыҡ) һүҙенән алынған, тип иҫәпләй.

1929 йылда илдәге кеүек, Шәбағышта ла коллективлаштырыу башлана. Ауылда тәүгеләрҙән булып «Шәбағыш» ауыл хужалығы артеле ойошторолған, һуңынан «Самолет», «Йондоҙ», Иҫәнсурин исемендәге колхоз тип үҙгәртелгән, тәүге рәйестәре — Мираҫов Нурмөхәмәт, Юлдашев Ғәбделлатип, Бикмөхәмәтов Шакир, Йосопов Ярулла.

## Урамдары

* Аллағыуат урамы ()
* Мәсет урамы ()
* Тыныслыҡ урамы ()
* Ҡояшлы урамы ()

## Видеояҙмалар
* Пушкин музейы, Шәбағыш ауылы, Көйөргәҙе районы
* Шәбағыш ауылының 90 йыллығы
* Шәбағыш
* Шәбағыш ауылының 85 йыллығы
* Шәбағышта ауыл мәҙәниәт йортон асыу
* Ауыл тарихы. Фотолар

## Иҫкәрмәләр

## Сығанаҡтар
Холодный Ключ (Көйөргәҙе районы)

**Холодный Ключ** () — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 357 кеше.
Почта индексы — 453310, ОКАТО коды — 80239860008.
 

## Халыҡ һаны
; Милли составы
Бөтә Рәсәй халыҡ иҫәбен алыу (2002) мәғлүмәте буйынса башҡорттар 44 %, рустар 45 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 17 км
* Ауыл советы үҙәгенә тиклем (Шәбағыш): 12 км
* Яҡындағы тимер юл станцияһы (Ермолаево): 17 км

## Тарихы
Ауылға 20-се быуаттың 30-сы йылдарында Мораптал совхозын ойоштороуға бәйле Холодный Ключ фермаһы ҡасабаһы булараҡ нигеҙ һалына. 1950-се йылдар аҙағында башлап хәҙерге исемен йөрөтә, 2004 йылда хәҙерге статусын ала

## Урамдары

* Дуҫлыҡ урамы ()
* Ҡотой урамы ()
* Йырын урамы ()
* Тау аҫты урамы ()
* Таң урамы ()
* Ринат Ырыҫҡолов урамы ()

## Халҡы
Урыҫтар, башҡорттар йәшәй (2002).

## Инфраструктура
Фельдшер-акушерлыҡ пункты, клуб бар.

## Сығанаҡтар
Юшатыр

**Юшатыр** () — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 216 кеше.
Почта индексы — 453365, ОКАТО коды — 80239835010.
 

## Халыҡ һаны
; Милли составы
Бөтә Рәсәй халыҡ иҫәбен алыу (2002) мәғлүмәте буйынса башҡорттар 36 %, рустар 43 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 28 км
* Ауыл советы үҙәгенә тиклем (Яңы Мораптал): 11 км
* Яҡындағы тимер юл станцияһы (Мурапталово): 10 км

## Урамдары
* Йәштәр урамы ()
* Яр буйы урамы ()
* Баҡса урамы ()
* Үҙәк урам ()

## Тарихы
Ауылға 20 быуаттың 30-сы йылдарында, Көйөргәҙе совхозы ойошторолғандан һуң, Юшатыр фермаһы ҡасабаһы булараҡ нигеҙ һалына. 1950-се йылдар аҙағында хәҙерге исемен йөрөтә, 1980 йылдан аҙағында хәҙерге статусын ала.

## Инфраструктура
Башланғыс мәктәп, фельдшер-акушерлыҡ пункты, клуб бар.

## Видеояҙмалар
Юшатыр буйы. Ҡурайҙа көй. 25 октябрь 2019

## Иҫкәрмәләр

## Һылтанмалар

## Сығанаҡтар
Яҙлау

**Яҙлау** () — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 217 кеше.
Почта индексы — 453355, ОКАТО коды — 80239865009.

## Халыҡ һаны
## Население

; Милли составы
Бөтә Рәсәй халыҡ иҫәбен алыу (2002) мәғлүмәте буйынса күпселек башҡорттар йәшәй (72 %).

## Географик урыны
* Район үҙәгенә тиклем (Ермолаевка): 15 км
* Ауыл советы үҙәгенә тиклем (Яҡшымбәт): 8 км
* Яҡындағы тимер юл станцияһы (Ермолаево): 15 км

## Урамдары
* Биктәй урамы ()
* {Ялсыҡай урамы ()

## Матбуғатта
* Юшатыр. 3 октябрь 2017. Хөрмәтләнеләр, бүләкләнеләр

## Видеофильмдар

## Тарихы
Яҙлау ауылы 1917—1920 йылдарҙа мордва һәм урыҫ крәҫтиәндәре торамаһы булараҡ барлыҡҡа килә — бөтәһе 13 хужалыҡ. Бөгөн уның халҡы ҡатнаш. Бында башҡорттар ҙа йәшәй. Исеме башҡорттар күсеп йөрөгән урындан алынған. Башҡорттар боронораҡ яҙ көндәрендә шул ерҙәргә малдарын алып сыҡҡан. Ул тирә башҡа ерҙәргә ҡарағанда ҡарҙан тиҙерәк әрселә. Ауыл аҙаҡ шул исемде алған.

1930 йылда Көйөргәҙе совхозының 3-сө бүлексәһе булған.

## Иҫкәрмәләр
Яҡут

**Яҡут** () — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 364 кеше.
Почта индексы — 453365, ОКАТО коды — 80239835009.
 

## Халыҡ һаны
; Милли составы
Бөтә Рәсәй халыҡ иҫәбен алыу (2002) мәғлүмәте буйынса башҡорттар 95 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 35 км
* Ауыл советы үҙәгенә тиклем (Яңы Мораптал): 2 км
* Яҡындағы тимер юл станцияһы (Мурапталово): 6 км

## Тарихы
Яҡут ауылы — Бөрйән улусы Байыулы түбәһе башҡорттарының торамаһы. Уларҙың ере ҡаҙна ҡулына күскән. Унда 1834 йылда — 586, 1859 йылда 841 кеше йәшәгән. Ул XIX быуат уртаһынан Яңы Яҡут ауыл тип аталған. Яңы Мораптал улусы үҙәгенән өс саҡрым алыҫлыҡта урынлашҡан.

1842 йылда 622 кешегә 245 сирек (1960 бот) яҙғы иген сәселә. Аҙансы Әбделфәиз Вәлитов бер үҙе 178 бот иген сәскән.

## Урамдары

* Баян урамы ()
* Гагарин урамы ()
* Мәсәғүт урамы ()
* Йылға урамы ()

 

## Матбуғатта
* Йәшлек. 14 октябрь 2020. Афарин, Яҡут ауылы халҡы!

## Видеофильмдар
# Батҡаҡ күл, Көйөргәҙе районы, Яҡут ауылы
# Айыҡ Ауыл 2020 — Яҡут ауылы

## Топонимия
Яҡут ауылы Ташлытау итәгендә урынлашҡан. Ташлытау Яҡуттың кешеләренә оҡшай, сөнки ҡышын балалар тау шыуа, ә йәйен бында аттарын ебәрәләр. Тау янында Юшатыр йылғаһы ағып ята. Был тауҙа таштар күп булған өсөн уны Ташлытау тип атағандар. Шулай уҡ Әүлиә тауы ла бар. Ул тауға кешеләрҙе дауалап йөрөүсе әүлиә ерләнгән, тиҙәр. Ҡуянтау тауында ҡуяндар күп булғанға шулай аталған, тиҙәр.

## Сығанаҡтар
Ялсыҡай

**Ялсыҡай** () — Башҡортостан Республикаһының Көйөргәҙе районындағы ауыл. Таймаҫ ауыл Советына ҡарай. 2009 йылдың 1 ғинуарына халыҡ һаны 360 кеше булған.
Почта индексы — 453358, ОКАТО коды — 80239855005.
 

## Халыҡ һаны

; Милли составы
Бөтә Рәсәй халыҡ иҫәбен алыу (2002) мәғлүмәте буйынса башҡорттар 98 % тәшкил итә.

**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Ермолаевка): 27 км
* Ауыл Советы үҙәгенә тиклем (Яңы Таймаҫ): 7 км
* Яҡындағы тимер юл станцияһы (Күмертау): 20 км

## Урамдары
* Баязит Бикбай урамы ()
* Урман урамы ()
* Мөхәмәт Исҡужин урамы ()
* Салауат Юлаев урамы ()
* Хөрмәт Хөсәйенов урамы ()

## Тарихы
Ялсыҡай Бөрйән улусының Бөрйән түбәһенә, ҡаҙнаға ҡараған ерҙә урынлашҡан.

XIX быуат башында был ауылда 17 ихата була, унда 80 ир-ат һәм 103 ҡатын-ҡыҙ йәшәй. 1786 йылғы картаһында был ауылды күрергә мөмкин. X ревизияла 255 кеше йәшәгән 33 йорт күрһәтелгән. Яңы Яҡут ауылынан 3 ғаилә килгән. 1920 йылда 107 йорт хужалығында 456 кеше йәшәгән.

Ун туғыҙынсы быуаттың беренсе яртыһында 9-сы кантондың 32-се йорто, аҙаҡ Көйөргәҙе улусы составында була.

VII ревизияла беренсе күскенсе — 77 йәшлек Байназар Ялсыҡаевтың улы теркәлгән.

1842 йылда 343 кешегә 592 сирек (4736 бот) яҙғы иген сәселә.

## Билдәле шәхестәре
* Вәхитов Шәүәли Мөхәмәт улы (1932—20.12.2020), малсылыҡ алдынғыһы, хеҙмәт ветераны. 1962—1987 йылдарҙа «Таймаҫ» совхозының машина менән һыйыр һауыу оҫтаһы. Социалистик Хеҙмәт Геройы (1966), Башҡорт АССР-ының атҡаҙанған малсыһы (1973). КПСС-тың XXV съезы делегаты.
* Ҡотлогилдина Зөһрә Сәлимйән ҡыҙы (20.08.1951), башҡорт журналисы, шағир һәм балалар яҙыусыһы. 1979 йылдан СССР Журналистар союзы, 1989 йылдан СССР Яҙыусылар союзы ағзаһы. Башҡортостан Республикаһының атҡаҙанған мәҙәниәт хеҙмәткәре (1995), Баязит Бикбай (2011) һәм Рәми Ғарипов исемендәге (2012) премиялар лауреаты.
* Хисамова Миңлегөл Сәлимйән ҡыҙы (25.09.1948), башҡорт шағиры, Рәсәйҙең һәм Башҡортостандың Яҙыусылар союздары ағзаһы.

## Матбуғатта
* Балаға шатлыҡ, олоға — кинәнес

## Видеояҙмалар
* Шәүәли Вәхитов

## Сайтта
* Үҙең үткәрһәң — ҡыҙыҡлы. 140 йыллыҡ юбилей

## Иҫкәрмәләр

## Сығанаҡтар
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4

## Һылтанмалар
* 
* Ялчикаево на портале «Генеалогия и Архивы»
Әбет

**Әбет** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 222 кеше. Әбет ауыл соыеты составына инә. Почта индексы — 453870, ОКАТО коды — 80241802002.

## Тарихы
Әбет ауылы Үрге Иткучуҡ (Эткөсөк) һәм Тим-Ганово (Димған, Зимған) тип аталған. 1795 йылда унда 288 кеше йәшәгән 60 йорт хужалығы була. X ревизия буйынса ауыл Тимған ауылы тип атала һәм бары тик 15 ихатанан тора, унда бары тик 41 кеше генә йәшәй. Беренсе совет халыҡ иҫәбен алыу 98 йорт хужалығында йәшәгән 463 кеше башҡа башҡорт тораҡ пункттары араһында сағыштырмаса ҙур ауыл булыуын күрһәтә. Әбет шәжәрәһен асыҡлап булмай. Әммә Тимған — Рәхмәттең (1760—1823) Баймухаме-том һәм 1771 йылдан Сәйфулла балалары менән Гилман һәм Ғәбиҙулла-лой, шулай уҡ Аллагуват Тимганов менән улдары билдәле.

## География

## Географик урыны
Нөгөш йылғаһының һул ярында, Үсҡаныш йылғаһына ҡойған ерҙә урынлашҡан.

* Район үҙәгенә тиклем (Мәләүез): 32 км
* Ауыл советы үҙәгенә тиклем (Боһорман): 9 км
* Яҡындағы тимер юл станцияһы (Мәләүез): 32 км

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

; Милли состав

Бөтә Рәсәй халыҡ иҫәбен алыу мәғлүмәттәре буйынса (2002), төп халыҡ — башҡорттар.

## Ауылдан сыҡҡан арҙаҡлы шәхестәр
* Күзбәков Фәнил Тимерйән улы (2 декабрь 1952 йыл) — башҡорт тарихсыһы, шағир, әҙәби тәнҡитсе һәм ғалим-педагог. Профессор (2007), тарих фәндәре кандидаты (1983), филология фәндәре докторы (2001). Башҡортостан Республикаһының һәм Рәсәйҙең Журналистар һәм Яҙыусылар союздары ағзаһы. Башҡортостан Республикаһының атҡаҙанған халыҡ мәғарифы хеҙмәткәре (2003), Рәсәйҙең почётлы дөйөм белем биреү хеҙмәткәре (2007), Мәләүез районының Фәтҡулла Комиссаров исемендәге премияһы лауреаты.
* Бикҡужина Тутыя Әғзәм ҡыҙы (1 октябрь 1926 йыл — 3 сентябрь 2008 йыл) — ғалим-педагог. 1965—2000 йылдарҙа Стәрлетамаҡ дәүләт педагогия институты уҡытыусыһы. Педагогия фәндәре кандидаты (1972), доцент. Башҡорт АССР-ы мәктәбенең атҡаҙанған уҡытыусыһы (1986).

## Һылтанмалар
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
* Асфандияров А.З. История сел и деревень Башкортостана и сопредельных территорий. Уфа: Китап, 2009. — 744 с.  ISBN 978–5–295–04683–4

## Иҫкәрмәләр
Аҡназар (Мәләүез районы)

**Аҡназар** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 168 кеше.
Почта индексы — 453872, ОКАТО коды — 80241875003.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — күпселек башҡорттар (98 %) йәшәй.

## Географик урыны
* Район үҙәгенә тиклем (Мәләүез): 34 км
* Ауыл советы үҙәгенә тиклем (Һарыш): 4 км
* Яҡындағы тимер юл станцияһы (Мәләүез): 34 км

## Тарихы
XIX быуат башына тиклем Аҡназар тип аталған үҙ аллы ауыл булмаған. 1816 йылдағы VII ревизияла ғына Ағиҙел йылғаһының уң ярында 13 йортта 77 кеше йәшәгән Аҡназар исемле яңы ауыл күрһәтелгән. Был ауылға Үрге Таш ауылы халҡы нигеҙ һалған, тип раҫларға мөмкин. Уның тағы бер исеме — Байегет. Сәңкем-Ҡыпсаҡ улусының абруйлы аҫабалары араһында Аҡназар Үтәғолов та була, ул 1754 йылда завод хужалары Твердышев һәм Мясниковҡа мәғдән ятҡылыҡтары булған ерҙәрҙе һатыуҙа ҡатнашыуы менән билдәле. 1859 йылда 22 йорттоң һәр береһенә 5,9 кеше, 1920 йылда 45 йорттоң һәр береһендә 6 кеше тура килгән.

1842 йылда 90 кешегә 64 бот ужым игене, 360 бот яҙғы иген сәселә. 20 йортҡа 105 йылҡы, 120 мөгөҙлө мал,15 һарыҡ, 10 баш кәзә булған.

## Урамдары
Урам исемдәре:
* Аҡназар һөтсөлөк-тауар фермаһы биләмәһе ()
* Тыныслыҡ урамы ()
* Йәштәр урамы ()
* Яр буйы урамы ()

## Сығанаҡтар


## Һылтанмалар
* 
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4
Апас (Мәләүез районы)

**Апас** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 68 кеше.
Почта индексы — 453873, ОКАТО коды — 80241810002.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — башҡорттар (100 %) йәшәй.

## Географик урыны
* Район үҙәгенә тиклем (Мәләүез): 17 км
* Ауыл советы үҙәгенә тиклем (Аптраҡ): 5 км
* Яҡындағы тимер юл станцияһы (Мәләүез): 17 км

## Тарихы
Апас ауылын Өфө наместниклығы картаһында табырға мөмкин. V ревизия һөҙөмтәләре буйынса унда 17 йортта 79 ир-ат һәм 76 ҡатын-ҡыҙ йәшәгән. 1859 йылда йорттарҙың һаны 87-гә, халыҡ һаны 383 кешегә етә. 1920 йылға халыҡ һаны 50 кешегә артҡан, йорттарҙың һаны 13-кә кәмегән. Ауылға нигеҙ һалыусының улы Иҙрис Апасовҡа 1816 йылда 68 йәш булған. Уның улы Ибраһим, ейәндәре Исмәғил, Әбделкәрим, Әбделнасир. Ярышевтар — Бошман-Ҡыпсаҡ улусында билдәле фамилия. XVIII быуаттың икенсе яртыһында бында Ярыш Күлшәрипов йәшәгән. Уның улдары Күзбай (1766 йылда тыуған) улдары Әбдрәхим, Әхмәт, Әбдрәхман, Мөхәмәҙиәр менән һәм Баязит (1774 йылғы) улдары Хәбибулла, Сәйфулла менән 1816 йылдағы VII ревизияла иҫәпкә алына.

1842 йылда 274 кешегә 151 сирек, йәғни 1208 бот яҙғы иген сәселгән.

## Урамдары
* Үҙәк урам ()

## Билдәле шәхестәр
* Ярышев Фәйзрахман Абдрахман улы (1941—2005) — режиссёр.

## Сығанаҡтар


## Һылтанмалар
* 
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4
Александровка (Мәләүез районы)

**Александровка** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 520 кеше.
Почта индексы — 453877, ОКАТО коды — 80241805001.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәтенә ярашлы, күпселек милләт — урыҫтар (92 %).

## Географик урыны
* Район үҙәгенә тиклем (Мәләүез): 25 км
* Яҡындағы тимер юл станцияһы (Мәләүез): 25 км

## Тарихы
Александровка ауылы Воскресенск баҡыр иретеү заводына ҡараған. 1795 йылда ауылда 214 ир-ат йән булған. Беренсе совет халыҡ иҫәбен алыу күрһәтеүенсә, 520 йортта 3144 кеше йәшәгән.

## Урамдары
Исемдәре:

* Воскресенск урамы ()
* Йылға аръяғы урамы ()
* Урман урамы ()
* Йәштәр урамы ()
* Тау аҫты урамы ()
* Үҙәк урам ()

## Сығанаҡтар


## Һылтанмалар
* 
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
* Асфандияров А.З. История сел и деревень Башкортостана и сопредельных территорий. Уфа: Китап, 2009. — 744 с.  ISBN 978–5–295–04683–4
Аптраҡ

**Аптраҡ** (икенса атамаһы **Көҫәпәй**; ) — Башҡортостан Республикаһының Мәләүез районындағы ауыл. 2010 йылдың 14 октябренә халыҡ һаны 312 кеше булған.
ОКАТО коды — 80241810001.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны

* Район үҙәгенә тиклем (Мәләүез): 20 км
* Яҡындағы тимер юл станцияһы (Мәләүез): 20 км
## Тарихы
Ауылға XVIII быуат  уртаһында Нуғай даруғаһы Бошман-Ҡыпсаҡ улусы башҡорттары аҫаба ерҙәрендә нигеҙ һала. Ауыл улус старшинаһы Аптраҡ Яуғастин исеме менән атала. 1786 йылдағы документтарҙа  Көҫәпәй (улус старшинаһы Көҫәпәй Аптраҡов исеменән) исеме менән яҙылған. 1795 йылда  30 йортта 204 кеше, 1865 йылда  60 йортта 452 кеше йәшәгән. Ауыл халҡы  малсылыҡ, игенселек, умартасылыҡ менән шөғөлләнгән. Мәсет, училище булған. 1906 йылда  мәсет, бакалея кибете, мөгәзәй теркәлгән; улус идараһы урынлашҡан булған .

## Билдәле шәхестәре
* Зәйни Сирай улы Иғдәүләтов (4.01.1913—13.07.1982), театр актеры, Башҡорт АССР-ының атҡаҙанған (1954) һәм халыҡ (1970) артисы, «Почёт Билдәһе» ордены (1955) кавалеры.
* Ғайсин Фәрит Әхмәт улы (12.01.1942—22.05.2002), ғалим-социолог, партия органдары, дәүләт һәм юғары мәктәп хеҙмәткәре. 1967 йылдан — партия эшендә; 1990 йылдан Башҡортостандың халыҡ мәғарифы министры урынбаҫары; 1996—2002 йылдарҙа Башҡортостан мәғарифты үҫтереү институты һәм Башҡортостан агросәнәғәт комплексы кадрҙарын яңынан әҙерләү һәм уларҙың квалификацияһын күтәреү институты ректоры. Социология фәндәре докторы (1996), профессор (2001), Социаль технологиялар һәм урындағы үҙидара академияһы академигы.

## Иҫкәрмәләр

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
* Асфандияров А.З. История сел и деревень Башкортостана и сопредельных территорий. Уфа: Китап, 2009. — 744 с.  ISBN 978–5–295–04683–4 

## Һылтанмалар
* 
* Аптраково (Кусепеево) на портале «Генеалогия и Архивы»
Богородский (Мәләүез районы)

**Богородский** () — Башҡортостан Республикаһының Мәләүез районындағы ауыл. 2010 йылдың 14 октябренә халыҡ һаны 508 кеше булған.
Почта индексы — 453864, ОКАТО коды — 80241835001.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — күпселек урыҫтар (54 %) йәшәй.

## Географик урыны
* Район үҙәгенә тиклем (Мәләүез): 18 км
* Яҡындағы тимер юл станцияһы (Мәләүез): 18 км

## Тарихы
Богородский ауылы (Яңы Троицк, Вшивка) 1880 йылда барлыҡҡа килгән. Уға күрше Троицк ауылы һәм Тула губернаһы крәҫтиәндәре нигеҙ һалған.
Ул башҡорттарҙан ҡуртымға алынған ерҙә урынлашҡан булған. Һуңынан Сәйет ауылы башҡорттарынан 682 дисәтинә ер һатып алғандар. Быуат аҙағында 107 йортта 579 кеше йәшәгән. 1920 йылда 1005 кеше йәшәгән 138 йорт иҫәпләнгән.

## Урамдары
Исемдәре:

* Йылға аръяғы урамы ()
* Болон урамы ()
* Йәштәр урамы ()
* Төҙөлөш урамы ()
* Урал урамы ()
* Үҙәк урам ()

## Билдәле шәхестәре
* Серёгин Иван Тимофеевич (9.09.1933—24.06.1996), нефтсе, 1962—1994 йылдарҙа Краснохолм быраулау идаралығы мастеры. СССР‑ҙың нефть сәнәғәте отличнигы (1979) һәм Дәүләт премияһы лауреаты (1983). Хеҙмәт Ҡыҙыл Байраҡ (1981) һәм «Почёт Билдәһе» (1966) ордендары кавалеры.

## Иҫкәрмәләр

## Сығанаҡтар
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4

## Һылтанмалар
*
Үрге Юлдаш (Мәләүез районы)

**Үрге Юлдаш** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 392 кеше.
Почта индексы — 453880, ОКАТО коды — 80241830003.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәтенә ярашлы, күпселек милләт — башҡорттар (87 %).

## Географик урыны
* Район үҙәгенә тиклем (Мәләүез): 43 км
* Ауыл советы үҙәгенә тиклем (Ергән): 13 км
* Яҡындағы тимер юл станцияһы (Салауат): 10 км

## Тарихы
Мәләүез районына ҡараған, Ағиҙел йылғаһының һул ярында урынлашҡан,Үрге Юлдаш ауылы XIX быуат һуңында барлыҡҡа килә тип билдәләргә кәрәк, сөнки 1859 йылғы X ревизия барышында был ауыл күрһәтелмәй.Ул йылға аша урынлашҡан Ишембай районы Юлдаш ауылына ҡаршы тура килә. 1920 йылғы иҫәп алыу барышында 66 йортта 311 кеше теркәлгән булған.

Үрге Юлдашты һис кенә лә 1786 йылғы Өфө наместниклығы картаһында билдәләнгән тип, хаталанырға ярамай. Ысынлап та Ағиҙел йылғаһының уң ярында ике Юлдаш ауылы күрһәтелгән, тәүгеһе Нурдәүләт ауылынан түбәнерәк, әммә һул яҡ ярҙа урынлашҡан Муса һәм Аллағыуат ауылдарынан өҫтәрәк, ә икенсеһе Торатауға яҡыныраҡ, Урман-Бишҡаҙаҡ ауылынан йылға ағымы буйынса түбәнерәк урынлашҡан булған. Икенсеһе һуңыраҡ, ауыл халҡының Ырымбур өлкәһе Һалмыш йылғаһы буйына күсеп китеү сәбәлелер, юҡҡа сыға.

## Урамдары
Исемдәре:

* Ағиҙел урамы ()
* Аҡмулла урамы ()
* Әлмөхәмәтов урамы ()
* Байсурин урамы ()
* Көнсығыш урамы ()
* Ғүмәров урамы ()
* Мортазин урамы ()
* Күл урамы ()
* Баҡса урамы ()
* Үтәғолов урамы ()
* Мәктәп урамы ()
* Көньяҡ урамы ()

## Сығанаҡтар

## Әҙәбиәт
# Әсфәндийәров Ә.З. Башҡорт АССР-ы ауылдары тарихы.Өфө "Китап" нәшриәте -1990 й.
# Мәләүез ере:кисә, бөгөн, киләсәге.Өфө "Китап" нәшриәте - 2000 й.
Дәүләтҡол (Мәләүез районы)

**Дәүләтҡол** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 145 кеше.
Почта индексы — 453883, ОКАТО коды — 80241880003.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — күпселек башҡорттар (93 %) йәшәй.

## Географик урыны
* Район үҙәгенә тиклем (Мәләүез): 35 км
* Ауыл Советы үҙәгенә тиклем (Корнеевка): 6 км
* Яҡындағы тимер юл станцияһы (Ергән): 20 км

## Тарихы
Дәүләтҡол ауылына 1783—1795 йылдар араһында нигеҙ һалына. V ревизияны 230 кеше йәшәгән 36 йорт менән ҡаршы ала. 55 йылдан һуң 38 йорт (бер йортта 9-ға яҡын кеше) билдәләнә. Ауыл 1783 йылғы документтарҙа телгә алынған Юрматы улусы сотнигы Дәүләтҡол Итйемәсовтың (Итжимясов) исемен йөрөтә. Уның улы Бикбулат Дәүләтҡолов (1751—1826). Бикбулаттың улы Һөйәрғол һәм ейәндәре Ишморат, Ишмөхәмәт, Мөхәмәтғәли.

Ишбулды Йыһангиров — 1-се башҡорт полкы яугиры, уның составында Парижға тиклем барып еткән. Ике миҙал менән бүләкләнгән (Асфандияров Л. 3. Башкирские полки в Париже // Сб. Сохраним выцветшие строки… Уфа, 1988.).

1842 йылда 256 кешегә 416 бот ужым икмәге һәм 1224 бот яҙғы икмәк сәселә. Ауылда 426 ат, 377 эре мөгөҙлө мал, 236 һарыҡ һәм 26 кәзә булған. 62 умарта һәм 16 солоҡ тотҡандар.

## Урамдары
Урам исемдәре:
* Булат Рафиҡов урамы ()
* Булат Рафиҡов тыҡрығы ()

## Билдәле шәхестәре
* Гөлсөм Иҫәнғолова (10.06.1938), театр актёры. Башҡортостан Республикаһының (1996) һәм Татар АССР-ының халыҡ артисы (1988).
* Ғайса Йосопов (21.05.1905—19.08.1941), Бөйөк Ватан һуғышында һәләк булған башҡорт совет шағиры, публицист һәм хәрби табип.
* Булат Рафиҡов (4.08.1934—26.04.1998, башҡорт совет яҙыусыһы, журналист һәм йәмәғәт эшмәкәре, Башҡортостандың Салауат Юлаев исемендәге дәүләт премияһы лауреаты (1990), Рәсәйҙең Дуҫлыҡ ордены кавалеры (1994).

## Иҫкәрмәләр

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4
* Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.

## Һылтанмалар
*
Даниловка (Мәләүез районы)

**Даниловка** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 420 кеше.
Почта индексы — 453883, ОКАТО коды — 80241880002.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — күпселек урыҫтар (57 %), башҡорттар (38 %) йәшәй.

## Географик урыны
* Район үҙәгенә тиклем (Мәләүез): 62 км
* Ауыл советы үҙәгенә тиклем (Корнеевка): 10 км
* Яҡындағы тимер юл станцияһы (Салават): 32 км

## Тарихы
Даниловка ҡасаба булараҡ 1880 йылдан алып билдәләнгән. Тамбов, Һамар, Пенза губерналарынан күскенселәр Ҡара Яр ауылы ерҙәрен ҡуртымға алғандар. Һуңынан башҡа крәҫтиәндәргә лә инергә рөхсәт ителгән. Быуат аҙағында ҡасабала 33 йортта 230 кеше йәшәгән. Уларҙың 4-һе атһыҙ, 7 йортта 1-шәр ат булған. 1920 йылда ауылда 369 кеше йәшәгән 58 йорт иҫәпләнгән.

## Урамдары
Исемдәре:

* Интернациональ урамы ()
* Ҡулса урамы ()
* Красноярск урамы ()
* Йылға урамы ()
* Иҫке Даниловка урамы ()
* Мәктәп урамы ()

## Сығанаҡтар


## Һылтанмалар
* 
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4
Ергән

**Ергән** () — Башҡортостандың Мәләүез районындағы татар ауылы. 2010 йылдың 14 октябренә ҡарата халыҡ һаны 4125 кеше.
Почта индексы — 453880, ОКАТО коды — 80241830001.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны
* Район үҙәгенә тиклем (Мәләүез): 31 км
* Яҡындағы тимер юл станцияһы (Ергән): 0 км

## Тарихы
Ергән ауылы 1771 йылдың 21 сентябрендәге Юрматы улусы Аҙнай түбәһе башҡорттары менән яһаҡлы татарҙар килешеүе нигеҙендә барлыҡҡа килә. Улар 30 йылға урынлашыу хоҡуғына эйә була. 1810 йылдың 28 ноябрендәге һәм 1811 йылдың 21 июнендәге килешеүҙәргә һәм яҙмаларға ярашлы, хеҙмәтле татарҙар төпләнә, 1812 йылда сыуаштар, 1815 йылдың 30 декабрендәге яҙмалар буйынса мордвалар төпләнә. Сыуаштар һәм мордвалар 60 йылға урынлашырға килешеү төҙөйҙәр. 1799 йылда Ергән ауылында яһаҡлы татарҙар — 77 ир-ат, хеҙмәтле татарҙар — 91 ир-ат, сыуаштар — 70 ир-ат, мордвалар — 202 ир-ат иҫәпкә алынған. 1834 йылдың VIII ревизия мәғлүмәттәре буйынса Ергән ауылында сауҙагәрҙәр — 20 ир-ат, татарҙар — 198 ир-ат, сыуаштар — 103 ир-ат, мордвалар — 328 ир-ат; барыһы 1258 кеше иҫәпләнгән. 1920 йылға халыҡ иҫәбен алыу 724 йортта йәшәгән 5345 кешене иҫәпкә алған. Ауылдың татар халҡы Түбәнге Новгород губернаһы Яндович ауылы (хеҙмәтле татарҙар), Ырымбур губернаһы Бөгөлмә өйәҙе Кәкрейылға ауылы (яһаҡлы татарҙар) һәм Стәрлетамаҡ өйәҙенең Ҡораласыҡ күскенселәренән, яһаҡлы татарҙарға күсерелгән Сәйет посады (Ҡарғалы) сауҙагәрҙәренән (80 кеше) ойошторолған.

## Билдәле шәхестәре
* Банников Василий Васильевич (1.11.1925—12.12.1951), Бөйөк Ватан һуғышында ҡатнашҡан яугир, уҡсылар полкының орудие командиры, гвардия өлкән сержанты. Дан орденының тулы кавалеры.
* Суркин Валерий Андреевич (21.11.1939), СССР-ҙың хужалыҡ, партия һәм йәмәғәт эшмәкәре. 1984—1990 йылдарҙа КПСС-тың Пермь ҡала комитетының беренсе секретары. РСФСР-ҙың 11-се саҡырылыш Юғары Советы депутаты (1984—1989). Хеҙмәт Ҡыҙыл Байраҡ (1974) һәм Халыҡтар Дуҫлығы (1984) ордендары кавалеры.

## Видеояҙмалар
* с. Зирган с. Зирган Мелеузовский район
* Открытие бассейна Плавательный Бассейн "Агидель"

## Иҫкәрмәләр

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сёл и деревень Башкортостана и сопредельных территорий — Уфа: Китап, 2009. — 744 б. — ISBN 978-5-295-04683-4.

## Һылтанмалар
*
Ерек (Мәләүез районы)

**Ерек** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 180 кеше.
Почта индексы — 453870, ОКАТО коды — 80241802003.
 
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәтенә ярашлы, күпселек милләт — башҡорттар (99 %).

## Географик урыны

* Район үҙәгенә тиклем (Мәләүез): 35 км
* Ауыл советы үҙәгенә тиклем (Боһорман): 12 км
* Яҡындағы тимер юл станцияһы (Мәләүез): 35 км

## Тарихы
Ерек утары X ревизия алдынан ғына барлыҡҡа килгән. Ерек ауылы 169 кеше йәшәгән 36 йорттан торған.

## Урамдары
* Үҙәк урам ()

## Сығанаҡтар
Исламғол (Мәләүез районы)

**Исламғол** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 48 кеше.
Почта индексы — 453875, ОКАТО коды — 80241815004.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәтенә ярашлы, күпселек милләт — башҡорттар (96 %).

## Географик урыны
* Район үҙәгенә тиклем (Мәләүез): 9 км
* Ауыл советы үҙәгенә тиклем (Смаҡ): 4 км
* Яҡындағы тимер юл станцияһы (Мәләүез): 9 км

## Тарихы
Исламғол башҡалар менән сағыштырғанда йәш ауыл, уны 19 быуат башында Смаҡтан күсеп сығыусылар нигеҙләй. 1816 йылдағы тамьян ауылдары хаҡында мәғлүмәттә был ауыл тураһында бер нимә лә әйтелмәй, әммә 1834 йылғы VIII ревизия мәғлүмәттәренә ярашлы, Исламғолда 18 йорт булып 122 кеше йәшәгән, 25 йылдан һуң 26 йортта 147 кеше йәшәгән. Ауылға нигеҙ һалыусы Исламғол Мәхмүтов (1773—1842), уның улдары Ильяс Исламғолов(улы Йонос), Яҡуп һәм Иҙрис Исламғоловтар.

1920 йылда Исламғол ауылында 45 йортта 240 кеше иҫәпләнгән. 1842 йылда 115 кешегә 88 бот ужым игене, 448 бот яҙғы иген сәселгән. Ауылда 75 йылҡы, 69 һыйыр, 7 һарыҡ булған. 18 йортҡа 24 умарта тура килгән.

## Урамдары
* Көнсығыш урамы ()
* Көнбайыш урамы ()

## Ҡулланылған әҙәбиәт
* *Мәләүез ере. Кисә,бөгөн, иртәгә.* «Китап» нәшриәте. Өфө, 2000.

## Сығанаҡтар
Эткөсөк

**Эткөсөк** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 235 кеше.
Почта индексы — 453870, ОКАТО коды — 80241802008.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — башҡорттар (100 %) йәшәй.

## Географик урыны
* Район үҙәгенә тиклем (Мәләүез): 30 саҡрым
* Ауыл советы үҙәгенә тиклем (Боһорман): 7 саҡрым
* Яҡындағы тимер юл станцияһы (Мәләүез): 30 саҡрым

## Тарихы
Эткөсөк (Түбәнге Эткөсөк) XVIII быуат һуңында, XIX быуат башында барлыҡҡа килгән ауыл. 1834 йылғы VIII ревизия 64 йортта 373 кеше йәшәгәнен билдәләй, ә инде X ревизия ваҡытында 78 йортта 522 кеше теркәлгән, әммә 1920 йылдағы иҫәп йорттар һаны артыуға ҡарамаҫтан, ауылда йәшәүселәр һаны кәмеүен күрһәтә, 87 йортта 431 кеше теркәлгән. Ауылда тәү башлап нигеҙ ҡороусы Сәнкем-ҡыпсаҡ старшинаһы ярҙамсыһы Эткөсөк Санғошов тип иҫәпләнә. Ул 1787 йылда Нөгөш йылғаһы буйындағы ерҙәрҙе заводсы Пашковаға һатыуҙа аҫабаларҙың ышаныслы вәкиле сифатында ҡатнаша. Өлкән улы, комиссар Эткөсөков (1768 йылда тыуған) 1850 йылда ла иҫән була. Уның улдары Йәрмөхәмәт, Динмөхәмәт, Мөхәмәтшәриф, Мөхәмәтйән, Мөхәмәткәрим. Икенсеһе — Кәлимулла (1773—1836), указлы мулла булып хеҙмәт иткән. Уның улы Абдулла. Өсөнсө улы, 1788 йылғы Хәйбулла (улы Айнулла).

1842 йылда 419 кешегә 344 бот ужым икмәге, 1384 бот яҙғы иген сәселгән. 64 йортҡа 68 йылҡы, 114 эре мөгөҙлө мал, 36 һарыҡ, 86 баш кәзә; 80 умарта тура килгән.

## Урамдары
Урам исемдәре:
* Тау һырты  урамы ()
* Яңы урам ()
* Үҙәк урам ()

## Ауылдан сыҡҡан күренекле шәхестәр
* Комиссаров Фәтҡулла Абдулла улы (15 июнь 1922 — 24 июль 1981) — офицер дәрәжәһендә Бөйөк Ватан һуғышында ҡатнашҡан башҡорт журналисы. Ҡыҙыл Йондоҙ һәм Почёт Билдәһе ордендары кавалеры, Башҡорт АССР-ының атҡаҙанған мәҙәниәт хеҙмәткәре. СССР Журналистар союзы ағзаһы.

## Һылтанмалар
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.
* Асфандияров А. З. История сел и деревень Башкортостана и сопредельных территорий. Уфа: Китап, 2009. — 744 с. ISBN 978-5-295-04683-4

## Иҫкәрмәләр
Иштуған

**Иштуған** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 339 кеше.
Почта индексы — 453871, ОКАТО коды — 80241845001.
 
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәтенә ярашлы, күпселек милләт — башҡорттар (94 %).

## Географик урыны

* Район үҙәгенә тиклем (Мәләүез): 40 км
* Яҡындағы тимер юл станцияһы (Мәләүез): 40 км

## Тарихы
Иштуған XVIII быуат уртаһында барлыҡҡа килгән башҡорт ауылы,ә инде быуат һуңында  33 йортта 212 кеше йәшәгән. Уға нигеҙ һалыусы Иштуған Байрамғоловҡа, 1816 йылда, VII ревизия ваҡытында 62 йәш булған, улдары Әмир, Ғүмәр, Тулыбай, Ҡыуанбай Иштуғановтар ошо ауылда көн иткән. 1859 йылда 110 йортта 576 кеше йәшәгән.1842 йылда 573 йән башына 1312 бот (заманса иҫәпләгәндә 21 тоннанан ашыу) иген сәселгән..

## Урамдары
Исемдәре:

* Башҡорт урамы ()
* Йәштәр урамы ()
* Үҙәк урам ()

## Матбуғатта
* “Айыҡ ауыл”: Иштуған ауылы беренсе урын яуланы

## Сығанаҡтар
Ҡаран (Мәләүез районы)

**Ҡаран** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 377 кеше.
Почта индексы — 453851, ОКАТО коды — 80241850001.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәтенә ярашлы, күпселек милләт — урыҫтар (40 %), башҡорттар (36 %).

## Географик урыны
* Район үҙәгенә тиклем (Мәләүез): 3 км
* Ауыл советы үҙәгенә тиклем (Сарлаҡ): 13 км
* Яҡындағы тимер юл станцияһы (Мәләүез): 3 км

## Тарихы
1871 йылда Сембер һәм Пенза крәҫтиәндәре Мәмбәтҡол ауылы башҡорттары ерендә Ҡаран ауылына нигеҙ һалған. 1885 йылда йорттар һаны 30-ға еткән. 10 йылдан һуң 15 йорт Яңы Каран ауылын ойошторған, ә Ҡаран Иҫке Ҡаран ауылына әйләнгән. Ул саҡта Яңы Ҡаран ауылында 77 кеше йәшәгән.

## Урамдары
Исемдәре:

* Ҡайынлы урамы ()
* Ҡайынлы тыҡрығы ()
* Толпар урамы ()
* Хәлим Бураҡанов урамы ()
* Сәскәләр урамы ()

## Сығанаҡтар
Корнеевка (Мәләүез районы)

**Корнеевка** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 1018 кеше.
Почта индексы — 453883, ОКАТО коды — 80241880001.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — урыҫтар (49 %), башҡорттар (32 %) йәшәй.

## Географик урыны
* Район үҙәгенә тиклем (Мәләүез): 46 км
* Яҡындағы тимер юл станцияһы (Салават): 15 км

## Тарихы
Корнеевка ҡасабаһына 1886 йылда Тула, Тамбов губернаһынан күсеп килеүселәр нигеҙ һала. Мулла Муса ауылы башҡорттарынан ҡуртымға алынған ерҙә барлыҡҡа килгән. Быуат аҙағында Корнеевкала 13 ағас йорт булған, унда 46 ир-ат һәм 37 ҡатын-ҡыҙ йәшәгән, шуларҙың 22-һе белемле булған.

## Урамдары
Урам исемдәре:

* Еңеүҙең 75 йыллығы урамы ()
* Ашҡаҙар урамы ()
* Лукъянцевтар урамы ()
* Гагарин урамы ()
* Дуҫлыҡ урамы ()
* Крадино-Михайловская урамы ()
* Кузнецов урамы ()
* Болон урамы ()
* Йәштәр урамы ()
* Мостай Кәрим урамы ()
* Тау аҫты урамы ()
* Баҡса урамы ()
* Салауат урамы ()
* Төньяҡ урамы ()
* Сергеевск урамы ()
* Совет урамы ()
* Степан Залыгин урамы ()
* Төҙөүселәр урамы ()
* Урал урамы ()
* Юбилей урамы ()
* Көньяҡ урамы ()
* Йәмилев урамы ()

## Сығанаҡтар
Ҡыҙылъяр (Мәләүез районы)

**Ҡыҙылъяр** () — Башҡортостандың Мәләүез районындағы утар. 2010 йылдың 14 октябренә ҡарата халыҡ һаны 1 кеше.
Почта индексы — 453876, ОКАТО коды — 80241822003.

## Халыҡ һаны

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — урыҫтар (100 %) йәшәй.

## Географик урыны
* Район үҙәгенә тиклем (Мәләүез): 20 км
* Ауыл советы үҙәгенә тиклем (Воскресенск): 12 км
* Яҡындағы тимер юл станцияһы (Мелеуэ): 20 км

## Тарихы
Ҡыҙылъяр ҡасабаһы (Моисеев ҡасабаһы) 1878 йылда барлыҡҡа килгән. Ауылға Һамар һәм Курск губернаһы крәҫтиәндәре нигеҙ һалған. 1896 йылда 285 кеше йәшәгән 37 йорттан торған. 1920 йылда 38 йортта 229 кеше йәшәгән.

## Урамдары
* Үҙәк урам ()

## Иҫкәрмәләр
Ҡотлобулат

**Ҡотлобулат** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 219 кеше.
Почта индексы — 453877, ОКАТО коды — 80241802004.
 

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — күпселек башҡорттар (91 %) йәшәй.

## Географик урыны
* Район үҙәгенә тиклем (Мәләүез): 20 км
* Ауыл советы үҙәгенә тиклем (Боһорман): 3 км
* Яҡындағы тимер юл станцияһы (Мәләүез): 20 км

## Тарихы
V ревизия мәғлүмәттәре буйынса Ҡотлобулат (Кама) ауылында 25 йортта 115 кеше теркәлгән. 1859 йылда 23 йорттоң һәр береһенә 5,7 кеше тура килә. Беренсе Совет халыҡ иҫәбен алыуҙа 60 йорт хужалығында 286 кеше күрһәтелгән. Ауыл 1787 йылда Нөгөш йылғаһы буйындағы ерҙәрҙе завод хужаһы Пашковаға һатыуҙа ҡатнашҡан аҫаба башҡорто Ҡотлобулат Сурағоловтың исемен йөрөтә.

Уның улы Моратша Ҡотлобулатов 1745—1829 йылдарҙа йәшәй. 24 йәшлек Буранбай Сыуашбаев, 1-се башҡорт полкы составында һуғышып, 1812 йылғы ҡаһарманлығы өсөн Изге Георгий ордены, «1814 йылдың 19 мартында Парижды алған өсөн» һәм «1812 йылғы Ватан һуғышы иҫтәлегенә» тигән ике көмөш миҙалдар менән бүләкләнә.

1842 йылда 85 кешегә 112 бот ужым икмәге, 336 бот яҙғы иген сәселгән. Түбәндәге һандар малсылыҡ хужалығының кәмеү күрһәткестәре булыуы мөмкин: 73 йылҡы, 84 мөгөҙлө мал, 8 һарыҡ,16 баш кәзә булған. Бөтәһендә бергә 61 умарта булған.

## Урамдары
* Үҙәк урам ()

## Билдәле шәхестәре
* Буранбай Сыуашбаев — хәрби эшмәкәр. 1-се Башҡорт атлы полкы составында 1812 йылғы Ватан һуғышында һәм 1813—1814 йылдарҙағы Рус армияһының сит илгә походтарында ҡатнашыусы.

## Сығанаҡтар
Ҡотош (Мәләүез районы)

**Ҡотош** () — Башҡортостандың Мәләүез районындағы ауыл. 2010 йылдың 14 октябренә ҡарата халыҡ һаны 490 кеше.
Почта индексы — 453866, ОКАТО коды — 80241850004.

## Тарихы
Ҡотош ауылы 1735—1740 йылдарҙағы башҡорт ихтилалдары тар-мар ителгәндән һуң барлыҡҡа килә. Тамьян улусы старшинаһы Ҡотош Мортазиндың исемен йөрөтә. Ҡотоштоң өс улы була — Әбләс (1758—1818), Абдулла һәм Әхмәт. Әбләс Ҡотошевтың ике улы — Күзәхмәт (1788 йылда тыуған) һәм Аллагүз (1802 йылда тыуған) була. Күзәхмәт Әбләсовтың 4 улы билдәле: Мөхәмәтҡүзиә (1815 йыл) — уның улы Фәйзулла, Килдигүзиә (1817 йыл), Ҡотлоәхмәт (1819 йыл) — уның улы Мөхәмәтша һәм 1821 йылда тыуған Мәхмүт (улы Хәбибулла) Күзәхмәтовтар. Аллагүз Әбләсовтың улы Вәлиәхмәт (1822 йыл), уның улдары Мөхәмәтзаһир һәм Йәһүдә.

Абдулла Ҡотошевың бер улы Аллагуза (1808 йыл), уның Мәһәҙий һәм Мөхәмәҙей тиган улдары була. Әхмәт Ҡотошевтың улы Йомағол, Мөхәмәтшә исемле ейәне була.

Бишенсе ревизия мәғлүмәттәре буйынса ауылда 25 йортта 198 кеше иҫәпләнә. 64 йылдан һуң 62 йорт һынала (1 ихатаға 7-шәр кеше тура килә). 7 йортта типтәрҙәр йәшәгән. 1920 йылда —121 йорт (1 ихатаға 5 кеше).

1842 йылда 325 кешегә крәҫтиәндәр 400 бот көҙгө ашлыҡ, 1304 бот яҙғы культура сәсә. Ярым күсмә малсылыҡ тәрән көрсөккә тарый. Бөтә халыҡ өсөн бары тик 340 ат, 250 эре мөгөҙлө мал, 58 һарыҡ, 10 баш кәзә тура килгән . Ауылда 36 умарта булған.

## Урамдары

* Бохара урамы ()
* Дуҫлыҡ урамы ()
* Ҡасҡын Самаров урамы ()
* Ҡасҡын Самаров тыҡрығы ()
* Ҡотош Мортазин урамы ()
* Болонло урамы ()
* Мәсет урамы ()
* Йәштәр урамы ()
* Нәсимә Фәзлиәхмәтова урамы ()
* Рәсәй урамы ()
* Сәит Шәрипов урамы ()
* Ауыл хужалығы урамы ()
* Дала урамы ()
* Уҡытыусылар урамы ()
* Шәкирйән Мөхәмәтйәнов урамы ()
* Мәктәп тыҡрығы ()

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
Бөтә Рәсәй халыҡ иҫәбен алыу (2002) мәғлүмәте буйынса — күпселек башҡорттар (90 %) йәшәй.

## Географик урыны
* Район үҙәгенә тиклем (Мәләүез): 6 км
* Ауыл советы үҙәгенә тиклем (Сарлаҡ): 5 км
* Яҡындағы тимер юл станцияһы (Мәләүез): 6 км
## Билдәле шәхестәре
* Фазлыәхмәтова Нәсимә Миңлеғәле ҡыҙы (28 декабрь 1931 йыл — 29 декабрь 1996 йыл) — малсылыҡ алдынғыһы. 1944 йылдан Башҡорт АССР-ының Мәләүез районы Мәжит Ғафури исемендәге колхоз малсыһы, шул иҫәптән 1954–1969 йылдарҙа быҙау ҡараусы. Социалистик Хеҙмәт Геройы (1966).
* Хужәхмәтов Азамат Шәриф улы (; 30 август 1962 йыл—1 июль 2021 йыл) — кинорежиссёр, сценарист, рәссам. 2012—2018 йылдарҙа «Башҡортостан» киностудияһы директоры. 1997 йылдан Рәсәй Кинематографистар союзы ағзаһы. Евразия Телевидение һәм Радио академияһының мөхбир ағзаһы, Рәсәйҙең Кинорежиссерҙар Гильдияһы ағзаһы (2011), Башҡртостан Республикаһының атҡаҙанған мәҙәниәт хеҙмәткәре ().

## Сығанаҡтар